KOMENTE DHE REKOMANDIME 
MBI RAPORTIN E MONITORIMIT PËR 8 MUJORIN  2023, PËR MINISTRINË E KULTURËS 
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Kulturës, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2023, ka hartuar, programuar dhe zhvilluar politikat kombëtare të kulturës, të trashëgimisë kulturore, materiale dhe shpirtërore, të integrimit kulturor në familjen evropiane dhe botërore, në përputhje me programin e qeverisë së Republikës së Shqipërisë.
 Programet për të cilat kjo ministri ka administruar fondet gjatë 8 mujorit 2023 janë: 
1. Programi “Planifikim Menaxhim Administrim”

2. Programi “Trashëgimia Kulturore”

3. Programi “Arti dhe Kultura” 
Programi “Planifikim Menaxhim Administrim”.Objektivi i politikës së këtij programi është ‘Krijimi i një mjedisi të qendrueshëm ligjor e institucional për zhvillimin e artit dhe kulturës”. Fondet buxhetore në këtë program janë planifikuar për realizimin e dy produkteve të cilat gjatë  vitit 2022 kanë patur performancën si më poshtë: 

· “Akte ligjore dhe nënligjore të miratuara” që matet me numrin e akteve të miratuara, është realizuar në masën 71% të planit vjetor me një kosto faktike prej 76.5 milion lekë. 

· “Staf i trajnuar”,  që matet me numrin e trajnimeve të realizuara, është realizuar në masën 43% te planit me një kosto faktike prej 27 milion lekë.
Programi “Trashëgimia Kulturore” ka si qëllim “Ruajtjen dhe promovimin e trashëgimisë kulturore materiale, jomateriale dhe muzeve, duke synuar ne realizimin e objektivit “Reabilitimi i trashëgimisë arkitektonike, muzeve dhe peisazhit përmes rritjes së numrit të monumenteve dhe muzeve të rehabilituara”. Kështu gjatë 8 Mujorit 2023:

· Me një kosto rreth 177.4  milion lekë, janë kryer punime mirëmbajtje dhe restaurime në 95 objekte, si edhe ndërhyrje restauruese, konsoliduese, pastrime nga vegjetacioni apo mirëmbajtje. 

· Gjithashtu janë zhvilluar rreth 13 aktivitete edukuese dhe promovuese, mbi trashëgiminë kulturore me nje kosto prej 8.4 milion lekesh.
· Jane mirembajtur 7 muze te vizitueshme nga publiku me nje kosto prej 113.8 milion lekesh.
· Eshte realizuar  produkti “Trashegimia materiale e jo materiale e inventarizuar” me nje numer kartelash faktike prej 22 586, me nje kosto prej 7.8 milion lekesh.
· Eshte realizuar produkti “Kthimi i objekteve ne qendra historike, ne modele biznesi”, nw dy objekte me njw kosto 7.1 milion lekw.
· Janë realizuar  58 “Aktivitete tw fushw sw trashwgimisw jo materiale”, me njw kosto faktike prej 110.9 milion lekw.
Programi “Arti dhe Kultura ka për qëllim, edukimin, zhvillimin dhe promovimin e skenes artistike dhe vlerave kulturore kombëtare dhe ka objektiv rritjen e interesit të publikut ndaj programeve kulturore përmes përmirësimit të shërbimeve në infrastrukturë si dhe rritjen e cilësisë artistike. Kështu gjatë 8 mujorit 2023 janë realizuar:

· 145 premiera dhe shfaqje artistike të zhanrit skenik operistik, koreografik dhe folklorik kombëtar (308 milion lekë).
· 133 Premiera dhe shfaqie artistike të zhanrit teatror klasik dhe bashkëkohor (81 mln leke); 

· 240 premiera dhe shfaqje artistike të zhanrit skenik teatror eksperimental klasik dhe bashkekohor (20 mln lekë); 

· 19 ekspozita me vepra pjesë e fondit të GKA, të përkohshme të traditës dhe bashkëkohore, autorë të diasporës dhe të huaj (21 milion lekë), 

· 31 veprimtari edukuese të teatrit me dhe për fëmijë (28 milion lekë), 

· 33 veprimtari artistike ne zhanrin e cirkut dhe eksperimentimin e formave te reja te shprehjes skenike bashkekohore (34 milion leke).

· 144 aktivitete për qytetarët përdorues dhe frekuentues të koleksioneve bibliotekare (75 mln lekë).

II. “Karakteristika kryesore të performancës së shpenzimeve”.
Në fund të 8 mujorit 2023, situata në lidhje me realizimin e shpenzimeve të buxhetit sipas programeve dhe ne Total, paraqitet si më poshtë:

	
	Emërtimi
	% e realizimit të shpenzimeve
kundrejt  planit te vitit 2023

	1.
	Programi “Planifikim Menaxhim Administrim”
	55%

	2.
	Programi “Trashëgimia Kulturore”
	39%

	3.
	Programi “Arti dhe Kultura”
	45%

	
	TOTAL
	44%


Pra siç shikohet nga të dhënat e tabelës së mësipërme plani i shpenzimeve të buxhetit në total për këtë ministri për 8 mujorin e vitit 2023, është realizuar në rreth 44 % të planit të vitit 2023. Duke e parë këtë realizim sipas programeve, vërejmë  që përqindja e realizimit të shpenzimeve varion në nivele të ndryshme duke filluar nga 39% në programin “Trashegimia Kulturore dhe Muzete” “Arti dhe Kultura”, në 45 të planit dhe 55% në programin “Planifikim menaxhim administrim”. 
Sipas zërave përbërës të shpenzimeve, situata në fund të 8 mujorit të vitit 2023 paraqitet e tillë:

	
	
	% e realizimit te shpenzimeve

	
	Programet
	Shpenzime korrente
	Shpenzime kapitale 

	1.
	Programi “Planifikim Menaxhim Administrim”            
	55%
	-

	2.
	Programi “Trashëgimia Kulturore
	47%
	6%

	3.
	Programi “Arti dhe Kultura”.
	56%
	35%

	
	TOTAL
	52%
	32%


Pra siç shikohet nga tabela e mësipërme, shpenzimet korrente në total për ministrinë, janë realizuar në rreth 52 % të planit vjetor. Shpenzimet për investime jane realizuar në masën 32%.
Struktura e shpenzimeve për çdo program sipas ligjit të buxhetit 2023, planit të ndryshuar gjatë 8 mujorit 2023 si edhe realizimit në fund të 8 mujorit  2023, paraqitet si më poshtë:

	
	Programet
	Buxheti 2023            Ligji Fillestar
	Plani                               me ndryshime
	Fakti 8 Mujori 2023

	1.
	Programi “Planifikim Menaxhim Administrim”
	4
	4
	5

	2.
	Programi “Trashëgimia Kulturore
	21
	24
	22

	3.
	Programi “Arti dhe Kultura”
	75
	72
	73

	
	TOTAL  MINISTRIA
	100%
	100
	100


Duke parë strukturën e realizimit të shpenzimeve në fakt për 8 mujorin  2023,  vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Arti dhe Kultura” me rreth 73% të totalit të shpenzimeve, si edhe në programin “Trashëgimia Kulturore” me rreth 22%.
III. Informacion mbi volumin dhe madhësinë e ndryshimit të buxhetit.

Për të gjitha programet e kësaj ministrie situata në lidhje me ndryshimet në planifikim gjatë 8 mujorit 2023, përfshirë këtu buxhetin fillestar, dhe buxhetin me ndryshimet e ndodhura gjatë 8 mujorit 2023, paraqitet në tabelën e mëposhtme:

   në 000/lekë
	
	Programet
	Buxheti fillestar 2023
	Buxheti me ndryshime
	Diferenca

	
	
	(1)
	(2)
	(3=2-1)

	1.
	Planifikim Menaxhim Administrim
	176 408
	       189 448
	13 040

	2.
	Trashëgimia Kulturore
	826 635
	1 069 479
	242 844

	3.
	Arti dhe Kultura
	 2 969 438
	3 179 986
	210 548 

	                        TOTAL  MINISTRIA
	3 972 481
	4 438 913
	466 432 


Pra siç shikohet nga tabela në krahasim me ligjin fillestar plani ka ndryshuar ne te tre programet.

· Ndryshimet përfaqësojnë ndryshimet e planit të buxhetit nga akordimi dhe detajimi i Fondit të Veçantë, Akordimi i Fondeve shtese nga Fondi Rezerve i Buxhetit te Shtetit, nga Fondi i Kontigjencws. 
Nga te ardhurat jashte limitit ne Total janë realizuar shpenzime për 89 736 mije leke.Nga këto shpenzime korrente janë realizuar 76 523 mijë lekë.
IV. Komente dhe rekomandime 
· Vlerësojmë respektimin e afatit të paraqitjes së këtij raporti, të përcaktuar në udhëzimin nr. 14, datë 30.05.2023.

· Vëmë në dukje se paraqitja e informacionit si edhe të dhënat e raportuara në raportin e monitorimit janë sipas formateve të përcaktuara në paragrafin 49, të Udhëzimit nr. 14, datë 30.05.2023, persa i perket Anekseve te monitorimit tw cilat gjenerohen nga AFMIS. 
· Konstatojme se nuk eshte paraqitur raporti narrativ mbi analizen e performancews buxhetore dhe jobuxhetore pwr programin “Trashegimia Kulturore dhe Muzetw.”
V. Publikimi 

Raporti i Monitorimit për 8 Mujorin e vitit 2023, nuk është publikuar në faqen zyrtare të Ministrisë së Kulturës në linkun: https://kultura.gov.al/raporte-2/
